VS000703
Datum: 1993-11-23T01:00:00.000+01:00
datum_sodbe_i_stopnje: 1999-01-14T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe hrbtenice in reber in njihove posledice
fischer: srednje hudi primeri
odskodnina: 2650000 SIT
opombe: II Ips 577/99. Reviziji tožene stranke je bilo delno ugodeno, odškodnina za telesne bolečine je bila z 1.500.000,00 SIT znižana na 1.100.000,00 SIT, za ZŽA pa z 1.700.000,00 SIT na 1.300.000,00 SIT.Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

Rudar.

## Škodni dogodek

Poškodoval se je na delu kot delavec rudnika.

## Poškodba

Zvin vratne hrbtenice.

## Telesne bolečine

1100000 SIT Hude 5 do 7 dni, srednje hude 12 do 15 dni, zmerne stalne 3 tedne, zmerne občasne so še vedno prisotne pri sunkovitih gibih glave in pri ekstremnih gibih v desni rami do dveh let po poškodbi.

#### Ambulantno zdravljenje

Obiski pri domačem zdravniku 20x, pri kirurgu 3x.

#### Rehabilitacija

Fizikalna terapija v zdravstvenem domu 10x, pri zasebnem zdravniku 1x, vožnja na fizikalno terapijo v zdravilišče 40x.

#### Nevšečnosti med zdravljenjem

Rentgenska obdelava 7x, obiski pri ortopedu 1x, nošnja Schanzove ovratnice neprestano skoraj pol leta, občasno še vedno.

## Strah

250000 SIT Smrtni strah je bil le hipen v samem trenutku nezgode, hudega strahu kasneje ni utrpel, srednje močan primarni strah je bil prisoten do zaključka kirurške diagnostične obdelave, skupaj največ 24 ur. Sekundarni strah se je pojavil v obliki zaskrbljenosti za svoje zdravje po 6 do 8 tednih, ko se težave kljub zdravljenju niso pomirile in je zaradi nizkega bolečinskega praga in nevrovegetativne stigmatizacije potencirano prisoten še danes.

## Zmanjšanje življenjske aktivnosti

1300000 SIT V letu 1994 je znašala celotna aktivna gibljivost vratne hrbtenice v primerjavi z referenčnimi vrednostmi 46,5% normalnega obsega celotne gibljivosti, kar je predstavljalo zmanjšanje gibljivosti srednje stopnje, pri pregledu 1997 pa je znašala celotna aktivna gibljivost vratne hrbtenice v primerjavi z referenčnimi vrednostmi 74,5% normalnega obsega celotne gibljivosti, kar pomeni zgornjo mejo zmanjšanja gibljivosti lažje stopnje.

## Skaženost

Odškodnina zaradi skaženosti ni bila predmet odločanja pred revizijskim sodiščem.

---

ZOR člen 200, 203